Řezáč vant FIS Marathon Cup sammenlagt i 2005, ble nummer to i 2003 og har blitt nummer tre hele fem sesonger. Han vant eliteklassen i Birkebeinerrennet i 2002, 2005, 2008 og 2011, og han vant Marcialonga i 2005. Han ble nummer to i Vasaloppet i 2011, slått med ett sekund av Jörgen Brink. Han har dessuten tre tredjeplasser i Vasaloppet, fra 2003, 2009 og 2010. 8. januar 2012 vant han det 50 km lange Jizerská padesátka i Tsjekkia. Løpet gikk i klassisk stil og inngikk i FIS Marathon Cup 2011/12.